Във връзка с постъпило уведомлениес вх. № ОВОС-2619/18.11.2021г. и допълнителна информация с вх. № ОВОС-2619-6/24.01.2022 и становище на БД ИБР с изх. №ПУ-01-1210(3)/30.03.2022г. за инвестиционно предложение (ИП): „Водовземане от подземни води, чрез изграждане на ново водовземно съоръжение“ ПИ 43298.900.772, с. Леново, община Асеновград, област Пловдив,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното ИП попада в обхвата на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000436 „Река Мечка“.

**IІІ. *Съгласно чл. 93, ал.9, т.3 от ЗООС, Ви информираме, за възможност да се проведе задължителна ОВОС, без да се извършва преценка.***

Обръщаме внимание, че БД ИБР е изразила становище относно допустимостта от гледна точка на ПУРБ и ПУРН на ИБР за горецитираното ИП, направено е и заключение за приложимостта на чл. 93, ал. 9, т. 3 от ЗООС (за инвестиционни предложения може да се провежда задължителна ОВОС, без да се извършва преценка), тъй като ИП попада в обхвата на чл. 156е, ал.3, т.3, буква „а“ от Закона за водите, като за ИП има водовземане от подземно водно тяло с експлоатационен индекс по-голям от 60% и в този случай:

При избор за провеждане на задължителна ОВОС, следва:

* Изработването на задание за обхват и съдържание на доклада по ОВОС по реда на чл. 10 от Наредбата за ОВОС. Провеждане на консултации по заданието с БД ИБР Пловдив, РЗИ Пловдив, РИОСВ Пловдив, „ВиК“ ЕООД гр. Пловдив, други специализирани ведомства и засегната общественост.

Копие на писмото е изпратено до Община Асеновград и Кметство с. Леново.

Отговорено от РИОСВ-Пловдив на 08.04.2022г.